Publication: Magyar Közlöny
Issue: MK-2001-150 (Year: 2001, Number: 150)
Era: 1990-2004
Section: veszélyes hulladékok, a környezetvédelmi termékdíjról, továbbá egyes termékek környezetvédelmi termékdíjáról szóló 1995. évi LVI. törvény
Paragraph Index: 800

(4) A közforgalmú és intézeti gyógyszertárak az 1. számú melléklet 1. és 2. kategóriájába tartozó ellenőrzött anyagok féléves beszerzésének, saját felhasználásának, gyógyszertári kiadásának és készletének mennyiségi adatairól a tárgyfélévet követő 30 napon belül az Állami Népegészségügyi és Tisztiorvosi Szolgálat (a továbbiakban: ÁNTSZ) területileg illetékes megyei intézetét kötelesek féléves anyagforgalmi jelentésben tájékoztatni. E jelentésekben a következő félévre vonatkozó várható beszerzési, felhasználási igényt is közölni kell. A tájékoztatást az ÁNTSZ területileg illetékes megyei intézeteinek a beérkezéstől számított 30 napon belül összesítve, központi nyilvántartásba vétel céljából az Országos Tisztifőorvosi Hivatal felé továbbítaniuk kell.

Source: https://magyarkozlony.hu/hivatalos-lapok/d88ef6482c2044c5a4a5c2966a09dd25a8d1bbbd/dokumentumok/0a0f54e73f18a2cc9b2499472bb90dc2f547f9e9/letoltes